b"\n_START_ARTICLE_\nHumul\xc3\xa8\n_START_SECTION_\nPres\xc3\xa8ncia natural\n_START_PARAGRAPH_\nL'humul\xc3\xa8 \xc3\xa9s un dels components de l'oli essencial de la flor del ll\xc3\xbapol, Humulus lupulus, de la qual deriva el seu nom. La concentraci\xc3\xb3 d'humul\xc3\xa8 varia segons la varietat de la planta, per\xc3\xb2 pot ser de fins al 40% de l'oli essencial._NEWLINE_L'\xce\xb1-humul\xc3\xa8 s'ha trobat en moltes plantes arom\xc3\xa0tiques de tots els continents, sovint juntament amb el seu is\xc3\xb2mer \xce\xb2-cariofil\xc3\xa8. L'humul\xc3\xa8es troba en els olis essencials de plantes arom\xc3\xa0tiques com la Salvia officinalis (s\xc3\xa0lvia comuna, s\xc3\xa0lvia culin\xc3\xa0ria), esp\xc3\xa8cies de ginseng, fins al 29,9% dels olis essencials de Mentha spicata, la fam\xc3\xadlia del gingebre (Zingiberaceae), el 10% de l'oli de la fulla de Litsea mushaensis, un arbre de llorer xin\xc3\xa8s; el 4% de l'extracte de la fulla de Cordia verbenacea, un arbust de la costa tropical d'Am\xc3\xa8rica del Sud per\xc3\xb2 amb un 25% de trans-cariofil\xc3\xa8 i \xc3\xa9s un dels compostos qu\xc3\xadmics que contribueixen al sabor de l'esp\xc3\xa8cie Persicaria odorata o coriandre vietnamita i a l'aroma caracter\xc3\xadstica del Cannabis sativa."